
Rijeka, 8. listopada 2020.g.
OBJAVA ZA MEDIJE


ZA DJELATNIKE USTANOVA U KULTURI I EPK VOLONTERE ODRŽANA 
EDUKACIJA O IZAZOVIMA S KOJIMA SE SUSREĆU OSOBE U INVALIDSKIM KOLICIMA 


[bookmark: _Hlk53065354]	U četvrtak, 8. listopada u RiHubu je, u organizaciji Hrvatskog kulturnog doma na Sušaku i RIJEKE 2020, održana edukacija iz područja razvoja publike. 
Edukacija koja je trebala biti održana u ožujku ove godine, ali je odgođena zbog epidemiološke situacije, bila je namijenjena zaposlenicima ustanova i organizacija u kulturi koji dolaze ili će dolaziti u doticaj s osobama s invaliditetom, s obzirom na prirodu posla.
Voditelji radionice bili su Lukrecija Tomušić, Tino Vodanović i Roland Bugnar uz asistente Marka Bučića i Moranu Hrnjić, koji su sa sudionicima, osim u teorijskom dijelu, prošli i praktični dio na svojevrsnom poligonu te ih upoznali s načinima ophođenja prema osobama u invalidskim kolicima, primjerenom komunikacijom i poboljšanjem pitanja pristupačnosti.  
Također, razgovaralo se i o izazovima i preprekama s kojima se susreću osobe u invalidskim kolicima u svom svakodnevnom životu ali i nekim mogućim rješenjima.
Osim sudionika iz ustanova i organizacija u kulturi, edukaciji su se odazvali i volonteri Europske prijestolnice kulture koji su iskazali želju za rad s osobama s invaliditetom.

Unaprijed zahvaljujem na objavi.
Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

